
SEDIS 


COMMENTARIUM OFFICIALE 


ACTA PII PP. XI 


CONSTITUTIONES APOSTOLICAE 


DE LULUA Er KATANGA CENTRALI 


ERECTIONIS PRAEFECTURAE APOSTOLICAE IN VICARIATUM 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Libenti animo ad digniorem vicariatus apostolici gradum Nos, pro 
supremo quo fungimur Apostolatus officio, quamlibet provehimus prae- 
fecturam apostolicam, quae ob fidelium frequentiam et fidei ardorem, 
Magnum assequuta sit incrementum. Quae cum ita se habeant, prout 
accepimus, in apostolica praefectura de Lulua et Katanga Centrali in 
Congo Belgico, sollertibus concredita Ordinis Fratrum Minorum aposto- 
licis curis, Nos, attentis dilecti filii illius Ordinis Ministri generalis Sedi 
Apostolicae oblatis precibus, nec non venerabilis fratris Ioannis Delle- 
piane, Archiepiscopi Stauropolitani, Congi Belgici Delegati Apostolici, 
favorabili voto, de consulto venerabilium fratrum Nostrorum S8. R. E. 
Cardinalium Sacrae Congregationi de Propaganda Fide praepositorum, 
omnibus mature perpensis, iis precibus annuendum censuimus. Quare, 
suppleto, quatenus opus sit, quorum intersit, vel eorum qui sua interesse 
praesumant consensu, Nos, de Apostolicae potestatis plenitudine, praefe- 
cturam illam de Lulua et Katanga Centrali in vicariatum apostolicum, 

eodem servato nomine iisdemque limitibus, tenore praesentium erigimus 
et constituimus. Novo proinde huic vicariatui apostolico eiusque pro 
tempore Vicariis omnia tribuimus iura, privilegia et facultates, quibus 
ceteri per orbem vicariatus eorumque Vicarii iure communi vel legitima. 
consuetudine fruuntur et gaudent; eosque omnibus adstringimus oneribus 
et obligationibus, quibus ceteri adstringuntur. Quae omnia ut supra dispo- 
sita et constituta, rata ac valida esse volumus et iubemus, contrariis quibus- 
libet minime obstantibus. Harum vero Litterarum transumptis aut ex- 
cerptis, etiam impressis, notarii publici cuiusvis manu subscriptis et sigillo 
alicuius viri in ecclesiastica dignitate vel officio constituti munitis, eamdem 
prorsus volumus haberi fidem quae hisce praesentibus haberetur, si ipsae- 
met exhibitae vel ostensae forent. Nemini autem hanc paginam erectionis, 
constitutionis et voluntatis Nostrae infringere vel ei contraire liceat; si 
quis autem ausu temerario hoc attentare praesumpserit, indignationem 
omnipotentis Dei et beatorum Apostolorum Petri et Pauli se noverit 
incursurum. 

Datum Romae apud 8. Petrum, anno Domini millesimo nongentesimo 
trigesimo quarto, die vigesima sexta mensis Februarii, Pontificatus Nostri 
anno tertiodecimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Dominicys Jorio, Protonotarius Apostolicus. 
Vincentius Bianchi-Cagliesi, Protonotarius Apostolicus. 


Loco Plumbi 
Reg. in Canc. Ap., vol. L, n. 6. — G. Stara Tedde. 


Ii. 
DE LIBERIA 


ERECTIONIS VICARIATUS APOSTOLICI LIBERIAE 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quae magis christiano nomini inter infideles propagando eorumque 
aeternae saluti facilius procurandae prodesse videntur, ea pro supremo, 
quo fungimur, apostolatus officio, sedulo studio praestare debemus. Cum 
itaque dilectus filius Societatis Lugdunensis Missionum ad Afros Vica- 

rius generalis enixe a Nobis postulaverit ut praefectura apostolica Li- 
beriensis, seu Liberiae, in Africa Occidentali, sedulis suorum Sodalium 
curis et studio concredita, ob auctum in ea fidelium numerum et fidei 
ardorem, attentis quoque peculiaribus eiusdem praefecturae condicionibus 
in vicariatum apostolicum erigeretur, Nos de venerabilium fratrum No- 
strorum S. R. E. Cardinalium S. Congregationi de Propaganda Fide prae- 
positorum consilio, re mature perpensa, omnibusque rerum adiunctis 
perspectis, oblatis Nobis precibus adnuendum esse censuimus. Quapropter, 
suppleto, quatenus opus sit, quorum intersit, vel eorum qui sua interesse 
praesumant, consensu, Nos, de apostolicae potestatis plenitudine, tenore 
praesentium, quam supra diximus praefecturam apostolicam Liberiensem 
in Africa Occidentali in vicariatum apostolicum evehimus, erigimus et 
constituimus, eodem nomine et iisdem prout in praesenti exstant limitibus 
servatis. Illi vero eiusque pro tempore Vicariis Apostolicis iura omnia, 
privilegia et facultates tribuimus, quibus ceteri per orbem vicariatus 
eorumque Vicarii iure communi vel legitima consuetudine fruuntur et 
gaudent; eosque omnibus adstringimus oneribus et obligationibus, quibus 
ceteri adstringuntur. Quae omnia ut supra disposita et constituta, rata 
ac valida esse volumus et iubemus, contrariis quibuslibet minime obstan- 
tibus. Harum vero Litterarum transumptis aut excerptis etiam impressis, 
notarii publici cuiusvis manu subscriptis et sigillo alicuius viri in eccle- 
siastica dignitate vel officio constituti munitis, eamdem prorsus volumus 
haberi fidem quae hisce praesentibus haberetur, si ipsaemet exhibitae vel 
ostensae forent. Nemini autem hane paginam erectionis, constitutionis et 
voluntatis Nostrae infringere vel ei contraire liceat; si quis autem ausu 
temerario hoc attentare praesumpserit, indignationem omnipotentis Dei 
et beatorum Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo quarto, die nona mensis Aprilis, Pontificatus Nostri anno tertio- 
decimo. 


Fr. TH. PIUS, O. P., Gard. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Joseph Wilpert, Decanus Collegii Protonot. Apostolicorum. 
Dominicus Jorio, Protonotarius Apostolicus. 


Loco Plumbi 


Reg. in Canc. Ap., vot. L, n. 24. - Al. Trussardi. 

II 
NIGERIAE SEPTENTRIONALIS 


NOVA ERIGITUR PRAEFECTURA APOSTOLICA DE JOS, ET NIGERIAE SEPTEN- 
TRIONALIS PRAEFECTURAE NOMEN IN DE KADUNA MUTATUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Praedecessorum Nostrorum vestigia sectantes, omni studio curare 
debemus ut novi erigantur vicariatus vel praefecturae iis in regionibus, 
missionalium curis concreditis, in quibus christiana res conspicua, Deo 
auctore, incrementa susceperit. 

Cum itaque missionalium opera, qui in apostolica praefectura Nigeriae 
Septentrionalis, Societati Lugdunensi Missionum ad Afros commissa, 
sedulo adlaborant, uberes iam fructus percepti sint, ad hos magis magisque 
augendos peropportunum visum est ab eiusdem amplissimo territorio 
partem distrahere et novam ex ea condere Missionem. 

Quapropter, de venerabilium fratrum Nostrorum S. R. E. Cardina- 
lium, S. Congregationi de Propaganda Fide praepositorum consilio, attento 
super hae re venerabilis fratris Arthuri Hinsley, Archiepiscopi titularis 
Sardiani, Delegati Apostolici in Africa, favorabili voto, ac suppleto, qua- 
tenus opus sit, quorum interest, vel eorum qui sua interesse praesumant 
consensu, omnibus mature perpensis, suprema Nostra auctoritate e prae- 
fecturae apostolicae Nigeriae Septentrionalis territorio orientalem par- 
tem seiungimus, quam in novam apostolicam praefecturam erigimus et 
constituimus, nomine de Jos nuncupandam. [lla vero complectetur civiles 
provincias de Plateau et de Bachi, partem provinciae de Benué, ad septen- 
trionem Benué fluminis sitam, et provinciam de Bornou usque ad quintum- 
decimum latitudinis septentrionalis gradum. Novam hance praefecturam 
de Jos eidem quam antea memoravimus Societati Lugdunensi Missionum 
ad Afros libenter committimus, cuius sodales sui zeli in regionem illam 
Christo lucrifaciendam tam praeclara hucusque exhibuerunt testimonia. 
Eidem vero praefecturae eiusque pro tempore Praefectis omnia concedi- 
mus iura, privilegia et facultates, quibus ceterae praefecturae earumque 
Praesules iure communi fruuntur et gaudent, eosque iisdem adstringimus 
oneribus et obligationibus. 

Volumus insuper ac decernimus ut praefectura Apostolica Nigeriae 

Septentrionalis, territorii parte ut supra imminuta, de Kaduna in posterum 
appelletur. 

Quae omnia ut supra disposita et constituta, rata ac valida esse volumus 
et iubemus, contrariis quibuslibet minime obstantibus. Harum vero Litte- 
rarum transumptis aut excerptis, manu tamen cuiusvis notarii publici 
subscriptis ac sigillo viri in ecclesiastica dignitate vel officio constituti 
munitis, eamdem prorsus volumus haberi fidem, quae hisce ipsis tribueretur 
Litteris, si exhibitae vel ostensae forent. Nulli igitur hance voluntatis No- 
strae paginam infringere vel ei contraire liceat. Si quis autem ausu teme- 
rario hoc attentare praesumpserit, indignationem omnipotentis Dei ac 
beatorum Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo quarto, die nona mensis Aprilis, Pontificatus Nostri anno tertio- 
decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Joseph Wilpert, Decanus Collegii Protonot. Apostolicorum. 
Dominicus Jorio, Protonotarius Apostolicus. 


Loco +4 Plumbi 
Reg. in Canc. Ap., vol. L, n. 25. - Al. Trussardi. 


IV 
DE QUEENSTOWN DE GARIEP 


DISTRICTUS «NORTH GLEN GREY» A MISSIONE DE QUEENSTOWN SEPARA- 
TUR ET PRAEFECTURAE DE GARIEP ADNECTITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Libenti animo pro supremo quo fungimur Apostolatus officio praestare 
satagimus omnia, quae dominico gregi in partibus infidelium exstanti 
salubrius ac facilius regundo prodesse videntur. Cum itaque venerabilis 
frater Iordanus Gijlswijk, Archiepiscopus titularis Euchaitenus, Delegatus 
Apostolicus in Africa Meridionali, enixe a Nobis expostulaverit ut distri- 
ctus civilis de North Glen Grey, ad Missionem sui iuris de Queenstown hucus- 
que pertinens, ab ea iustis de causis distraheretur et finitimae praefecturae 
apostolicae de Gariep adnecteretur, Nos, de venerabilium fratrum Nostro- 
rum 8. R. E. Cardinalium S. Congregationi de Propaganda Fide praeposi- 

torum consilio, maius in districtu illo rei catholicae incrementum prae 
oculis habentes ac certum, Deo auctore, fore sperantes, re mature perpensa, 
oblatis precibus annuendum censuimus. 

Quapropter, suppleto, quatenus opus sit, quorum interest, vel eorum qui 
sua interesse praesumant consensu, de Apostolicae potestatis plenitudine 
e praefata de Queenstown sui iuris Missione de North Glen Grey districtum 
civilem separamus illumque praefecturae apostolicae de Guriep tenore 
praesentium unimus et assignamus. 

Quae ut supra disposita et constituta, rata ac valida esse volumus ac 
iubemus, contrariis quibuslibet minime obstantibus. Harum vero Litte- 
rarum transumptis, manu tamen alicuius notarii publici subscriptis et 
sigillo viri in ecclesiastica dignitate vel officio constituti munitis, eandem 
prorsus volumus haberi fidem, quae hisce praesentibus tribueretur, si 
ipsaemet exhibitae vel ostensae forent. Nulli igitur hominum hanc volun- 
tatis Nostrae paginam infringere vel ei contraire liceat, sub poenis, si quis 
hoc attentare praesumpserit, a iure statutis. 

Datum Romae apud 8. Petrum, anno Domini millesimo nongentesimo 
trigesimo quarto, die nona mensis Aprilis, Pontificatus Nostri anno tertio- 
decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Alfonsus Carinci, Protonotarius Apostolicus. 
Vincentius Bianchi-Cagliesi, Protonotarius Apostolicus. 


Loco +& Plumbi 
Reg, in Canc. Ap., vol. L, n. 28. - Al. Trussardi. 


V 
PROMONTORII BONAE SPEI 


INSULAE « SANCTAE HELENAE », « ASCENSIONIS » ET « DE TRISTAN DE CUNHA », 
VICARIATUI APOSTOLICO DISTRICTUS OCCIDENTALIS « PROMONTORIL BO- 
NAE SPEI » ADNECTUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo spirituali christifidelium, in parvis illis insulis commorantium, 
Sanctae Helenae, Ascensionis et de Tristan de Cunha nominibus nuncupatis, 
quae in Oceano Atlantico exstantes ab Africano continente longe distant, 

aptius consuli queat, venerabilis frater Iordanus Gijlswijk, Archiepisco- 
pus titularis Euchaitenus, in Africa Meridionali Delegatus Apostolicus, a 
Nobis enixe postulavit, ut insulae illae vicariatui apostolico Districtus 
occidentalis Promontorii Bonae Spei adnecterentur. 

Nos vero, qui nihil antiquius habemus, quam fidelium adhuc missiona- 
lium curis egentium, regimini melius ac facilius prospicere, de venerabilium 
fratrum Nostrorum 8S. R. E. Cardinalium Sacrae Congregationi de Pro- 
paganda Fide praepositorum consulto, re mature perpensa, oblatis preci- 
bus annuendum censuimus. ; 

Quapropter, suppleto, quatenus opus sit, quorum intersit vel eorum qui 
sua interesse praesumant consensu, Nos, de apostolicae potestatis pleni- 
tudine, tenore praesentium, haec quae sequuntur statuimus ac decernimus: 
1) Sanctae Helenae insulam, quae Apostolicis Litteris a s.m. Pio Papa 
Nono, Decessore Nostro die undecima mensis Augusti, anno millesimo 
octingentesimo septuagesimo quarto, datis, praefecturae apostolicae Di- 
strictus centralis Promontorii Bonae Spei adnexa est, ab eadem distrahi- 
mus et vicariatui apostolico Districtus occidentalis Promontorii Bonae 
Spei adiungimus atque unimus; 2) Ascensionis et de Tristan de Cunha 
insulas, nulla habita ratione circa iuridicam dicionem, sub qua hucusque 
fuerint, eidem vicariatui Districtus occidentalis Promontorii Bonae Spei 
in posterum subiectas volumus. 

Quae ut supra disposita et constituta, rata ac valida esse volumus et 
iubemus, contrariis quibuslibet non obstantibus. Harum vero Litterarum 
transumptis etiam impressis, cuiusvis vero notarii publici manu subscri- 
ptis ac sigillo alicuius viri in ecclesiastica dignitate vel officio constituti 
munitis, eamdem prorsus haberi fidem volumus, quae hisce Litteris habe- 
retur, si ipsaemet exhibitae vel ostensae forent. 

Datum Romae apud S. Petrum, anno Domini millesimo nongentesimo 
tricesimo quarto, die nona mensis Aprilis, Pontificatus Nostri anno tertio- 
decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S.C. de Propaganda Fide Praef. 


Joseph Wilpert, Decanus Collegiit Protonot. Apostolicorum. 
Dominicus Jorio, Protonotarius Apostolicus. 


Loco +4 Plumbi 


Reg. in Canc. Ap., vol. L, n. 26. - Al. Trussardi. 

Vi 
DE STANLEY FALLS 


ERECTIONIS MISSIONIS SUI IURIS DE BENI IN CONGO BELGICO 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo latius per orbem catholica fides propagari valeat, in iis potiss mum 
regionibus nondum evangelica luce conlustratis, procul dubio maxime 
prodest novas ibi sui iuris condere missiones. Quod quidem nunc faciendum 
peropportunum ducimus in ea Congi Belgici regione, ubi vicariatus aposto- 
licus de Stanley Falls extat, ut uberiores in animarum bonum possint 
fructus proferri. 

Quapropter, de venerabilium fratrum Nostrorum S. R. E. Cardina- 
lium 8. Congregationi de Propaganda Fide praepositorum consilio, praeha- 
bito venerabilis fratris Ioannis Dellepiane, Archiepiscopi titularis Stauro- 
politani, in Congo Belgico Delegati Apostolici voto, ac suppleto, quatenus 
opus sit, quorum intersit vel eorum qui sua interesse praesumant consensu, 
re mature perpensa, suprema Nostra auctoritate, e vicariatu apostolico 
de Stanley Falls eam territorii partem separamus, quae ad orientem vertit, 
nempe regiones de Beni et de Lubero, ubi iam ab aliquot annis dilecti filii 
Augustiniani ab Assumptione Provinciae Belgicae impense adlaborant, 
et ex ea novam sui iuvris Missionem erigimus et constituimus ac nomine 
de Beni in Congo Belgico nuncupari volumus. 

Nova autem sui iuris Missio his qui sequuntur limitibus circumscri- 
betur: ad orientem, vicariatus apostolici de Uganda finibus, uti modo 
exstant; ad meridiem, recta linea, quae, ab extrema meridionali parte lacus 
Eduardi incipiens, ad locum, ubi Lowa flumen vigesimum octavum meri- 
dianum tangit, finem habet; ad occidentem, hoc duodetrigesimo meridiano 
usque ad punctum, in quo meridianum ipsum in Jturi flumen incidit; ad 
septentrionem, ab eodem puncto Ituri fluminis confluentis dexteri cursu 
usque ad locum, in quo idem flumen vigesimum nonum tangit meridia- 
num; deinde hoc meridiano et parallelo primo, idest praesentibus vica- 
riatus apostolici Lacus Alberti limitibus. Hane autem Missionem ita 
finibus circumscriptam, praefatae Augustinianorum ab Assumptione Con- 
gregationi libenter concredimus, certam foventes spem eos, quo par est 
studio, etiam in posterum adlaboraturos, ut catholica illic religio magis 
ac magis in dies florescat. 

Quae autem omnia ut supra disposita et constituta, rata ac valida esse 
volumus ac iubemus, contrariis quibuslibet minime obstantibus. Harum 
vero Litterarum transumptis vel excerptis etiam impressis, manu tamen 
alicuius notarii publici subscriptis ac viri in ecclesiastica dignitate vel 
officio constituti munitis, eadem prorsus tribuatur fides, quae hisce ipsis 
Litteris tribueretur, si exhibitae vel ostensae forent. 

Datum Romae apud S. Petrum, anno Domini millesimo nongentesimo 
tricesimo quarto, die nona mensis Aprilis, Pontificatus Nostri anno tertio- 
decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S.C. de Propaganda Fide Praef. 


+ Dominicus Spolverini, Arch. tit. Larissen., Protonot. Apostolicus. 
Vincentius Bianchi-Cagliesi, Protonotarius Apostolicus. 


Loco Plumbi 
Reg. in Canc. Ap., vol. L, n. 23. - Al. Trussardi. 


vil 
ARGENTINA 


DE NOVA ERECTIONE ET CIRCUMSCRIPTIONE DIOECESIUM PROVINCIARUMQUE 
ECCLESIASTICARUM IN REPUBLICA ARGENTINA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Nobilis Argentinae nationis Ecclesia, quae praeclara sui in Petri Sedem 
obsequii non semel exhibuit testimonia, vigilantes quoque Romanorum 
Pontificum curas continuo experta est. Succrescente enim in regione illa 
christifidelium numero fideique ardore, per saeculorum decursum novas 
pro rerum locorumque adiunctis dioeceses erigendas curaverunt, quae uni 
hucusque metropolitanae Ecclesiae suffraganeae exstiterunt, Bonaérensi 
nempe, a s. m. Pio Papa Nono, Decessore Nostro, Apostolicis Litteris Im- 
mutabili sua voluntate, tertio nonas Martias anno millesimo octingentesimo 
sexagesimo quinto constitutae. Nos vero, probe noscentes ac serio conside- 
rantes catholicam rem ita illic, auctore Domino, in dies augescere, ut spiri- 
tualibus dominici gregis necessitatibus impares prorsus, prout modo ex- 
stant, episcopales sedes videantur, quo, aucto Pastorum numero, melius et 

efficacius animarum bono consulatur, perutilem esse duximus novam dioece- 
sium provinciarumque ecclesiasticarum tota Argentina Republica constitu- 
tionem. Quapropter, praehabito venerabilis fratris Philippi Cortesi, Archie- 
piscopi Siracensis, in Republica illa Nuntii Apostolici, favorabili voto, 
omnibus mature perpensis, ac suppleto, quatenus opus sit, quorum inte- 
rest, vel eorum qui sua interesse praesumant consensu, Apostolicae potesta- 
tis plenitudine, ea quae sequuntur statuimus ac decernimus: Decem novas 
dioeceses in Republica Argentina erigimus et constituimus, scilicet: Ju- 
juiensem, Riojensem, Mendozensem, Sancti Ludovici in Argentina, de Rio 
Cuarto, Rosariensem, Mercedensem, Azulensem, de Bahia Blanca, Viedmen- 
sem. Dioecesis Jujuiensis territorio constabit, quo et eiusdem nominis 
provincia civilis, hucusque ad dioecesim Saltensem pertinente, ac paroecias 
complectetur: Ssiio Salvador, San Pedro de Rio Negro, N. 8. del Rosario 
de Ledesma, Perico del Carmen, Perico de San Antonio, Tileara, Tumbaya, 
Humahuaca, Valle Grande, Chochinoca, Santa Catalina, Rinconada, Yavi 
vulgo nuncupatas, quas idcirco a Saltensi dioecesi separamus. Novae 
huius dioecesis sedem episcopalem in Jujuy urbe constituimus; cathedram 
vero in ecclesia Sanctissimi Salvatoris. Dioecesis Riojensis etusdem nomi- 
nis provinciae territorium comprehendet, hucusque ad Cordubensem dioe- 
cesim spectans, paroecias videlicet: La Rioja, Aimogasta, Castro Barros, 
Chilecito, Famatina, Olia, Tama, Ulapes, Villa Unién, quas propterea ab 
ipsa seiungimus Cordubensi Dioecesi. Sedem autem episcopalem in La 
Rioja urbe, et cathedram in ecclesia Sancti Nicolai Barensis in eadem urbe 
exstante constituimus. Dioecesis Mendozensis territorio efformabitur, quod 
a dioecesi Sancti Ioannis de Cuyo avellimus, comprehendens tum provin- 
ciam civilem Mendoza, seu paroecias: San Nicolas, N.S. de Loreto, I. Co- 
razén de Maria, Santo Domingo, San José, Guaymallen, Rodeo de la Cruz, 
Lavalle, Las Heras, Godoy Cruz, Carrodilla, Lujdn, Maipi, Rodeo del Medio, 
San Martin, Junin, Rivadavia, 8S. Rosa, La Paz, Tunuyan, Tupungato, 
San Carlos, San Rafael, Malargue, Alvear, tum territorium seu vulgo guber- 
nacién de N euquen. Huius autem dioecesis sedem episcopalem in Mendoza 
urbe constituimus; cathedram vero, donec aliter provideatur, in paroeciali 
ecclesia Beatae Mariae Virginis Lauretanae, ad instar ecclesiae cathedralis 
interim habenda. Dioecesis Sancti Ludovici in Argentina paroeciis constabit: 
San Luis, Saladillo, Sun Roque, Villa Mercedes, Nueva Galia, Renca, Santa 
Rosa, San Martin, San Francisco, Lujdn, quorum territorium pariter a 
dioecesi Sancti Ioannis de Cuyo, ad quam hucusque pertinuit, seiungimus. 
Urbem vero S. Luis ad civitatis episcopalis fastigium extollimus et in ea 
exstantem B. M. V. Immaculatae Conceptionis ecclesiam matricem, sub 
eodem titulo permansuram, cathedralem constituimus. Dioecesis de Rio 

Cuarto has complectetur paroecias, quas a dioecesi Cordubensi separamus: 
La Inmaculada, N. 8. de las Mercedes, Gigena, Moldes, Sampacho, Berro- 
tardn, Makenna, La Carlota, Reduccién, Laboulaye, Ucacha, Lavalle, Ser- 
rano, Villa Huidobro, Jovita, Corral Bustos, Isla Verde, Laborde. Sedem 
vero episcopalem in Rie Cuarto urbe et cathedram in ecclesia B. M. V. Im- 
maculatae Conceptionis figimus. Dioecesis Rosariensis, cuius territorium 
e dioecesi 8. Fidei in America Meridionali avellimus, has quae sequuntur 
paroecias saeculares complectetur: Armstrong, Las Rosas, Montes de Oca, 
Arequito, Arteaga, Casilda, Chabas, Chatiar Ladeado, Los Quirquinchos, 
San José de la Esquina, Bigand, Alcorta, Constitucién, Paz, Santa Teresa, 
Carmen, Elortondo, Firmat, Lazarino, Magiolo, Rufino, San Urbano, Ve- 
nado Tuerto, Villa Caiids, Caiada de Gomez, Correa, Froilén Palacios, 
Santa Teresa (Totoras), Serodino, Villa Eloisa, Acebal, Perez, Pueblo Aguirre, 
N. 8. del Rosario, Santa Rosa, San José, La Concepcién, San Antonio, 
N.S. de Lourdes, La Guardia, N. 8. de la Merced, Barrio Belgrano, Alberdi, 
Carcarand, Roldén, Zavalla; nec non has paroecias regulares: Aarén Castel- 
lanos, San Gregorio, Alvarez, Villa Diego, I. Corazén de Maria, Maria 
Ausiliadora, N. 8. del Perpetuo Socorro, San Francisco Solano, San Miguel, 
San Lorenzo. In urbe vero Rosario sedem episcopalem constituimus et 
cathedram in ecclesia matrici B. M. V. a Ssmo Rosario dicata, usquedum 
altera habeatur aptior ecclesia. Dioecesis Mercedensis territorium, quod a 
dioecesi de Plata disiungimus, quae sequuntur paroecias in primis comple- 
ctetur: Mercedes, Suipacha, Navarro, San Andrés de Giles, Rojas, Junin, 
Sagrado Corazén, General Arenales, Leandro N. Alem, Chacabuco, Rawson, 
Salto, Carmen de Areco, IX de Julio, French, Chivileoy, Alberdi, Bragado, 
General Viamonte, Lincoln, Roberts, Luyan, General Pinto, Ameghino, Gene- 
ral Villegas, Bunge, Banderalé, Carlos Tejedor, Tres Alagarrobos, Rivadavia, 
Trenque Lauquén, Berutti, XXX de Agosto, Pehuajé, Mones Cazén, Passo, 
Carlos Casares, Pellegrini, Saliquelé; atque praeterea territorii Gobernacién 
de la Pampa partem septentrionalem, quae continet sequentes districtus: 
Santa Rosa, Rangul, Realicé, Chapaleufa, Maracé, Trenel, Conhelo, Quemi- 
Quemi, Catrilé, Toay, Leventué, Chalileo, Chical-Co. In Mercedes autem urbe 
episcopalem sedem statuimus, cathedram vero in ecclesia ibidem exsistente 
sub titulo B. M. V. a Mercede. Dioecesis Azulensis territorii parte dioecesis 
de Plata efformabitur, has complectente paroecias: Azul, Cachart, Chillar, 
General Belgrano, Las Flores, Pila, Ayacucho, Tandil, Rauch, Juarez, Tapale 
qué, General Alvear, Roque Pérez, Saladillo, XXV de Mayo, De la Riestra, 
Ernestina, Bolivar, Laprida, Olavarria, Hinojo, Colonias San Miguel, 
General Lamadrid. Huius autem dioecesis sedem episcopalem in urbe Azul 
constituimus et cathedram in ecclesia sub titulo B. M. V. a Ssmo Rosario. 

Dioecesis dein de Bahia Blanca dioeceseos de Plata territorii parte consti- 
tuenda, has comprehendet paroecias: Bahia Blanca, Ing. Wite, Villa Mitre, 
Punta Alta, Puerto Militar, Patagones, Villarino, Tornquist, Saavedra, Pigiié, 
Arroyo Corto, Puan, Lopez Lecube, Carhué, San Miquel de Gazcén, Guamaint, 
Coronel Suarez, Colonia II San José, Colonia III Santa Maria, Huanguelén, 
Caseros, Coronel Pringles, Coronel Dorrego, Tres Arroyos, Orense, Gonzalez 
Chaves, De la Garma, Necochea, Juan N. Fernandez, S. Cayetano, Loberia, 
Quequén; nec non meridionalem territorii partem gobernacién de la Pampa, 
hos amplectentem districtus: Puelén, Limay, Mahuida, Utracan, Atranco, 
Guatraché, Ucal, Lihuel, Calel, Curacd, Calen Calen cum duabus tantum 
canonice erectis paroeciis General Acha et Guatraché. Volumus autem ut 
episcopalis sedes in Bahia Blanca urbe sit, et ibidem exsistens ecclesia 
matrix, Deo in honorem B. M. V. a Mercede dicata, ac sub eodem titulo 
permansura, tanquam ecclesia cathedralis adhibeatur, usquedum aliter 
provideatur. Dioecesis demum Viedmensis quatuor territoria, seu goberna- 
ciones amplectetur, nempe: Rio Negro, Chubut, Santa Cruz, et Tierra del 
Fuego, quae ab archidioecesi Bonaérensi dividimus ac separamus. Novae 
autem huius dioecesis sedem episcopalem in Viedma urbe, Episcopi vero 
cathedram in ecclesia matrici sub titulo Beatissimae Mariae Auxiliatricis 
constituimus. Harum itaque decem novarum dioecesium singulas ecclesias, 
in quibus Episcopi cathedram constituimus, ad eeclesiarum cathedralium 
gradum et dignitatem provehimus; eisdemque earumque pro tempore 
Antistitibus omnia concedimus iura et privilegia, honores, insignia et favo- 
res quibus ceterae cathedrales ecclesiae earumque Episcopi iure communi 
fruuntur et gaudent; itemque omnia Episcopis ipsis iniungimus onera et 
obligationes, quibus ceteri per orbem Antistites adstringuntur. Cum autem 
huius temporis adiuncta haud permittant ut novis in istis dioecesibus cano- 
nicorum capitula modo instituantur, indulgemus ut pro canonicis ad iuris 
tramitem consultores dioecesani interim eligantur. Mandamus insuper 
ut, quamprimum fieri poterit, iuxta Codicis iuris canonici praescripta et 
normas a Sacra Congregatione de Seminariis et Studiorum Universitatibus 
traditas aut tradendas, in unaquaque nova hae dioecesi parvum saltem 
seminarium erigatur; itemque ut singulae dioeceses, suis sumptibus binos 
delectos iuvenes, aut modo saltem unum, in Pontificium Seminarium Pium 
Latinum Americanum de Urbe, non interrupta vice mittant, ut sub fere 
Romani Pontificis oculis in spem Ecclesiae illi instituantur. Quod vero ad 
earumdem dioecesium regimen et administrationem attinet, ad Vicarii 
Capitularis, sede vacante, electionem, ad clericorum et fidelium iura et 
onera aliaque huiusmodi, servanda iubemus quae sacri canones decernunt. 
Quod autem ad clerum praecipue spectat, statuimus ut, simul ac unius- 

cuiusque dioecesis erectio ad exsecutionem mandata fuerit, eo ipso clerici 
ecclesiae illi seu dioecesi censeantur adscripti in cuius territorio legitime 
exstant. Volumus insuper ut acta et documenta omnia, cunctas istas dioe- 
ceses, earumque clericos ac fideles respicientia, a singulis dioecesium, a 
quibus seiunctae sunt novae dioeceses, Cancellariis, quam primum fieri 
poterit, earumdem Episcopalibus Curiis tradantur, ut in earum archivis 
serventur. Episcopalem insuper mensam uniuscuiusque huius dioecesis 
reditus atque oblationes constituent, quae ad hune finem iam collecta sunt, 
vel colligentur. Tis quas antea memoravimus dioecesibus uti supra erectis 
et constitutis, opportunum quoque duximus hierarchiam ecclesiasticam 
aliter in Republica Argentina ordinare. Quapropter, praeter Bonaérensem 
ecclesiasticam provinciam, unam, uti diximus, illic iam exsistentem, sex 
alias provincias, tenore praesentium eademque suprema auctoritate Nostra, 
erigimus ac statuimus, nempe: Cordubensem in America, De Plata, Para- 
nensem, Saltensem, S. Fidei in America Meridionali, 8. Ioannis de Cuyo. 
A Bonaérensi igitur provincia et ab eius metropolitana ecclesia sedes omnes, 
quae ipsi hucusque suffraganeae fuerunt, videlicet: Catamarcensem, Cor- 
dubensem in America, Corrientensem, de Plata, Paranensem, Saltensem, 
8. Ioannis de Cuyo, 8. Fidei in America Meridionali, 8S. Iacobi de Estero, 
Tucumanensem separamus, eique posthac Mercedensem et Azulensem dioe- 
ceses uti suffraganeas assignamus. Provincia ecclesiastica Cordubensis 
efformabitur Ecclesia Cordubensi, quam ad ecclesiae metropolitanae gra- 
dum et dignitatem extollimus, nec non dioecesibus Riojenst et de Rio 
Cuarto, quas illi tamquam suffraganeas subiicimus. Provincia ecclesiastica 
de Plata amplectetur Ecclesiam de Plata, quam ad ecclesiae metropolitanae 
dignitatem evehimus, atque dioeceses de Bahia Blanca et Viedmensem, 
quae illi suffraganeae erunt. Provincia ecclesiastica Paranensis eiusdem 
nominis ecclesia, quam metropolitanam constituimus, constabit, nec non 
dioecesibus Corrientensi et S. Iacobi de Estero, quae ipsi in posterum erunt 
suffraganeae. Item provincia ecclesiastica Saltensis comprehendet tum 
ecclesiam Saltensem, quam ad metropolitanae gradum provehimus, tum 
dioeceses Catamarcensem et Jujujensem, quae illi proinde uti suffraganeae 
erunt subiectae. Provincia vero S. Fidei in America Meridionali, huius 
nominis ecclesiam, quae metropolitana posthac erit, amplectetur et cathe- 
drales ecclesias Tucumanensem et Rosariensem. Provincia denique ecclesia- 
stica S. Ioannis de Cuyo dioecesi 8. Ioannis de Cuyo, quam ad metropoli- 
tanae ecclesiae gradum extollimus, constabit et Mendozensi et 8S. Ludovici 
in Argentina dioecesibus, quas idcirco ipsi uti suffraganeas subiicimus. Sin- 
gulis itaque sex novis, quas diximus, metropolitanis ecclesiis, earumque pro 
tempore Archiepiscopis omnia concedimus iura et privilegia, quibus cete- 

rae metropolitanae ecclesiae et illarum Antistites iure communi fruuntur; 
iisdemque illos oneribus et obligationibus adstringimus. Archiepiscopis vero 
facultatem peculiariter tribuimus Crucem ante se deferendi et sacro Pallio 
utendi, postquam tamen hoc in sacro consistorio ab Apostolica Sede de 
more postulatum et impetratum fuerit. Sex insuper cathedralium ecclesia- 
rum, quae a Nobis in metropolitanas sunt erectae, Capitula ad Metropoli- 
tani Capituli dignitatem et gradum pariter evehimus, cum omnibus iuri- 
bus et privilegiis, honoribus et praeeminentiis, quibus cetera metropoli- 
tana capitula iure communi donantur. 

Ad quae omnia uti supra disposita et constituta exsecutioni mandanda, 
venerabilem quem supra memoravimus fratrem Philippum Cortesi, in 
Argentina Republica Nuntium Apostolicum, deputamus eidemque necessa- 
rias et opportunas tribuimus facultates, etiam subdelegandi, ad effectum 
de quo agitur, quemlibet virum in ecclesiastica dignitate constitutum; onus 
vero eidem imponimus ad Sacram Congregationem Consistorialem actorum 
omnium peractae exsecutionis exemplar infra sex menses, ab his Litteris 
acceptis computandos, transmittendi. Praesentes autem Litteras et in eis 
contenta quaecumque, etiam ex eo quod quilibet quorum interest, vel qui 
sua interesse praesumant, auditi non fuerint ac praemissis non consense- 
rint, etiam si expressa, specifica et individua mentione digni sint, nullo 
unquam tempore de subreptionis, vel obreptionis aut nullitatis vitio, seu 
intentionis Nostrae vel quolibet alio, licet substantiali ‘et inexcogitato, 
defectu notari, impugnari yel in controversiam vocari posse; sed eas tam- 
quam ex certa scientia ac potestatis plenitudine factas et emanatas perpetuo 
validas exsistere et fore, suosque plenarios et integros effectus sortiri et 
obtinere, atque ab omnibus ad quos spectat inviolabiliter observari debere, 
et si secus super his a quocumque, quavis auctoritate, scienter vel igno- 
ranter contigerit attentari, irritum prorsus et inane esse et fore volumus et. 
decernimus. Volumus denique ut harum Litterarum transumptis, etiam 
impressis, manu tamen alicuius notarii publici subscriptis ac sigillo alicuius 
viri in ecclesiastica dignitate vel officio constituti munitis, eadem prorsus 
adhibeatur fides, quae hisce Litteris tribueretur, si exhibitae vel ostensae 
forent. Non obstantibus, quatenus opus sit, regulis in synodalibus, provin- 
cialibus, generalibus, universalibusque Conciliis editis, specialibus vel 
generalibus constitutionibus et ordinationibus apostolicis, et quibusvis 
aliis Romanorum Pontificum, Praedecessorum Nostrorum, dispositionibus, 
ceterisque contrariis quibuscumque, etiam speciali mentione dignis. Nemini 
autem quae hisce Litteris Nostris dismembrationis, erectionis, evectionis, 
constitutionis, concessionis; statuti, derogationis, mandati et voluntatis 
Nostrae statuta sunt, infringere vel eis contraire liceat. Si quis vero ausu 

temerario hoc attentare praesumpserit, indignationem omnipotentis Dei ac 
beatorum Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesitno 
tricesimo quarto, die vicesima mensis Aprilis, Pontificatus Nostri anno 
tertiodecimo. 


Fr. TH. PIUS, 0. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis. 
Dominicus Jorio, Protonotarius Apostolicus. 
Alfonsus Carinci, Protonotarius Apostolicus. 
Loco 4] Plumbi 


Reg. in Canc. Ap., vol. L, n. 39. - Al. Trussardi. 


MANILANA 


PROVINCIA ECCLESIASTICA MANILANA DISMEMBRATUR ET NOVA CAEBUANA 
PROVINCIA ERIGITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORTAM 


Romanorum Pontificum semper cura fuit ut novae in orbe catholico 
erigerentur provinciae ecclesiasticae quoties vel ob auctum ecclesiarum 
suffraganearum numerum vel alias ob iustas causas id expedire in Domino 
visum fuerit. Cum igitur Apostolicae Sedi expositum fuerit plurimum con- 
ferre rei catholicae rectaeque dioecesium administrationi si provincia eccle- 
siastica Manilana, quae numero dioecesium sutiraganearum nimis excrevit, 
divideretur et altera provincia ecclesiastica erigeretur, Nos, probe noscentes 
id in animarum bonum cessurum, propositae dismembrationi et erectioni 
annuendum censuimus. Quam ob rem, suppleto, quatenus opus sit, quorum 
intersit, vel eorum qui sua interesse praesumant, consensu, apostolicae 
potestatis plenitudine dioeceses Ssmi Nominis Iesu seu Caebuanam, Cal- 
bayoganam, Iarensem, Zamboagensem, De Bacolod, et Cagayanam a pro- 
vincia ecclesiastica Manilana distrahimus et ex iis novam constituimus 
provinciam ecclesiasticam Caebuanam appellandam. Episcopalem idcirco 
sedem Caebuanam ad ecclesiae metropolitanae gradum et dignitatem evehi- 
mus et extollimus cum omnibus iuribus, privilegiis et praerogativis, quibus 
ceterae metropolitanae ecclesiae iure communi fruuntur. Cuius proinde 
Praesules pro tempore archiepiscopali titulo decorabuntur, eisque omnia 

concedimus iura, privilegia, honores, quibus ceteri Archiepiscopi ad iuris 
tramitem gaudent, praecipue vero ius intra fines suae provinciae Crucem 
ante se ferendi et Sacro Pailio utendi, quo tamen uti poterunt postquam 
illud in Sacro Consistorio postulatum et obtentum fuerit. Quare venerabi- 
lem fratrem Gabrielem Reyes, qui Ss. Nominis Iesu seu Caebuanam sedem 
in praesenti obtinet, Archiepiscopi titulo, dignitate iuribus et privilegiis 
iisdem Nostris hisce Litteris augemus atque talem ab omnibus haberi 
volumus. Dioeceses autem Calbayoganam, Iarensem, Zamboagensem, de 
Bacolod et Cagayanam una cum earum clero et populo, ab Archiepiscopi 
de Manila iure metropolitico subtrahimus, illasque suffraganeas constitui- 
mus novae metropolitanae ecclesiae Caebuanae; cuius proinde metropo- 
litico iuri eas una cum earum pro tempore Antistitibus subiicimus. 

Ad quae omnia, uti supra disposita et constituta, exsecutioni mandanda 
venerabilem fratrem Gulielmum Piani, Archiepiscopum titularem Nico- 
siensem, in Insulis Philippinis Delegatum Apostolicum, deputamus, eidem- 
que necessarias et opportunas tribuimus facultates, etiam subdelegandi ad 
effectum de quo agitur, virum in ecclesiastica dignitate constitutum eique 
onus imponimus ad Sacram Congregationem Consistorialem authenticum 
peractae exsecutionis actorum exemplar, intra sex menses ab his Litteris 
datis computandos, transmittendi. Praesentes autem Litteras et in eis con- 
tenta quaecumque rata ac valida esse volumus et iubemus, contrariis qui- 
buslibet minime obstantibus. Volumus insuper ut earum transumptis aut 
excerptis, etiam impressis, notarii publici cuiusvis manu subscriptis et 
sigillo alicuius viri in ecclesiastica dignitate vel officio constituti munitis, 
eadem prorsus tribuatur fides, quae hisce praesentibus haberetur, si exhi- 
bitae vel ostensae forent. Nemini autem hance paginam dismembrationis, 
evectionis, constitutionis, subiectionis, mandati, statuti derogationis et 
voluntatis Nostrae infringere vel ei contraire liceat. Si quis vero ausu te- 
merario hoc attentare praesumpserit, indignationem omnipotentis Dei et 
beatorum Apostolorum Petri et Pauli se noverit incursurum. 

Datum Romae apud Sanctum Petrum, anno Domini millesimo nongen- 
tesimo tricesimo quarto, die duodetricesima mensis Aprilis, Pontificatus 
Nostri anno tertiodecimo. 


Fr. TH. PIUS, 0. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis. 


Alfonsus Carinci, Protonotarius Apostolicus. 
Vincentius Bianchi-Cagliesi, Protonotarius Apostolicus. 


Loco +4 Plumbi 
Reg. in Canc. Ap., vol. L, n. 52. - Al. Trussardi. 


; 
4 


Acta Pii Pp. XI 965 


IX 
DE FOUMBAM 


PRAEFECTURA APOSTOLICA DE FOUMBAM IN AFRICA CENTRALI IN VICARIATUM 
APOSTOLICUM ERIGITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo apostolicae praefecturae in quibus, missionalium opera et studio, 
christiana res notabiles fecerit progressus, aptius regantur, ibique maius 
consequatur animarum bonum, valde opportunum videtur eas ad potiorem 
vicariatus apostolici gradum et dignitatem evehi. Cum itaque praefectura 
apostolica de Foumbam in Africa Centrali ob zelum et sollertes curas Soda- 
lium Congregationis Sacerdotum a S. Corde Iesu, cui Missio illa credita est, 
non parum postremis hisce temporibus incrementum susceperit, Nos oblatis 
precibus dilecti filii Superioris generalis eiusdem Congregationis, quibus a 
Nobis expostulavit ut praefectura illa in vicariatum apostolicum erigere- 
tur, libentissime annuendum censuimus. Quare, suppleto, quatenus opus 
sit, quorum intersit, vel eorum qui sua interesse praesumant, consensu, de 
venerabilium fratrum Nostrorum 8S. R. E. Cardinalium 8. Congregationi de 
Propaganda Fide praepositorum consilio, praefecturam de Foumban in 
vicariatum apostolicum, eodem servato nomine iisdemque limitibus, apo- 
stolicae potestatis plenitudine, tenore praesentium provehimus, erigimus 
et constituimus. Novo proinde huic vicariatui eiusque pro tempore Vica- 
riis Apostolicis omnia tribuimus iura, privilegia et facultates, quibus ceteri 
per orbem vicariatus eorumque Vicarii iure communi fruuntur et gaudent, 
eosque omnibus adstringimus oneribus et obligationibus quibus ceteri 
adstringuntur. 

Quae omnia ut supra disposita et constituta, rata ac valida esse volumus 
et iubemus, contrariis quibuslibet minime obstantibus. Harum vero Litte- 
Tarum transumptis, aut excerptis etiam impressis, manu tamen alicuius 
Notarii publici subscriptis ac sigillo alicuius viri in ecclesiastica dignitate 
vel officio constituti munitis, eamdem prorsus volumus haberi fidem, quae 
hisce Nostris Litteris haberetur, si exhibitae, vel ostensae forent. Nemini 
autem hance paginam evectionis, erectionis, constitutionis et voluntatis 
Nostrae infringere, vel ei contraire liceat. Si quis autem ausu temerario 

hoe attentare praesumpserit, indignationem omnipotentis Dei ac beatorum 
Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo quarto, die vigesima octava mensis Maii, Pontificatus Nostri 
anno tertiodecimo. 


Fr. TH. PIUS, O. P., Card. BOGGIANI PP. Card. FUMASONI BIONDI 
Cancellarius S. R. E. S. C. de Propaganda Fide Praef. 


loseph Wilpert, Decanus Collegii Protonot. Apostolicorum. 
Dominicus Jorio, Protonotarius Apostolicus. 


Loco Plumbi 


Reg. in Canc. Ap., vol. L, n. 42. = Al. Trussardi. 


X 
DE RAJABURI 


MISSIO DE RAJABURI IN SIAM IN PRAEFECTURAM APOSTOLICAM ERIGITUR 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM .' 


Ad Christianum nomen magis propagandum atque enascentis cuiusvis 
in partibus infidelium ecclesiae regimen facilius reddendum valde quidem 
iuvat firmior ecclesiae illius constitutio. Ita aliqua sui iuris Missio, quae 
Evangelii praeconum opera studioque maius susceperit incrementum, iure 
meritoque ad apostolicae praefecturae primum et vicariatus dein gradum 
et dignitatem a Romano Pontifice, cui omnium ecclesiarum summa inest 
sollicitudo, elevatur. Quae cum ita sint, prout accepimus, in Missione de 
Rajaburi in Siam, Societati S. Francisci Salesii commissa, cumque istius 
Superior generalis expostulaverit ut ad praefecturae apostolicae gradum 
Missio illa proveheretur, Nos, de consilio venerabilium fratrum Nostrorum 
8. R. E. Cardinalium 8. Congregationi de Propaganda Fide praepositorum, 
prae oculis habentes tum praeclara de apostolicis operibus in Missione illa 
vel erectis vel adauctis testimonia, tum venerabilis fratris Columbani 
Dreyer, Archiepiscopi titularis Adulitani, in Indosinensi regione Delegati 
Apostolici, favorabile voturn, oblatis precibus libenti animo annuendum 
censuimus. Quare, suppleto, quatenus opus sit, quorum intersit, vel eorum 


qui sua interesse praesumant, consensu, de apostolicae potestatis pleni- 
tudine Missionem sui iuris de Rajaburi, eodem nomine iisdemque finibus 

servatis, ad ampliorem apostolicae praefecturae gradum dignitatemque ex- 
tollimus, eamque novam praefecturam Societatis quam supra memoravimus 
8. Francisci Salesii Sodalium curis ad Nostrum et Sanctae Sedis beneplaci- 
tum, uti antea, commissam volumus. Eidem vero pracfecturae apostolicae 
eiusque pro tempore Praefectis omnia tribuimus iura, privilegia et faculta- 
tes, quibus ceterae per orbem praefecturae earumque Praefecti iure communi 
fruuntur et gaudent; eosque iisdem adstringimus oneribus et obligationibus. 

Quae omnia ut supra disposita et constituta, rata ac valida esse volu- 
mus et iubemus, contrariis quibuscumque minime obstantibus. Harum vero 
Litterarum transumptis aut excerptis, manu tamen cuiusvis notarii publici 
subscriptis ac sigillo alicuius viri in ecclesiastica dignitate vel officio consti- 
tuti munitis, eamdem prorsus volumus haberi fidem, quae hisce praesenti- 
bus tribueretur, si ipsaemet exhibitae vel ostensae forent. Nemini igitur 
hance paginam evectionis, constitutionis, concessionis et voluntatis Nostrae 
infringere vel ei contraire liceat. Si quis autem ausu temerario hoc attentare 
praesumpserit, indignationem omnipotentis Dei et beatorum Apostolorum 
Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
tricesimo quarto, die vicesima octava mensis Maii, Pontificatus Nostri 
anno terticdecimo. 

Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 

Alfonsus Carinei, Protonotarius Apostolicus. 
Vincentius Bianchi-Cagliesi, Protonotarius Apostolicus. 

Loco Plumbi 
Reg. in Canc. Ap., vol. L, n. 50. - Al. Trussardi. 


XI 
DE SHENCHOW 


PRAEFECTURA APOSTOLICA DE SHENCHOW IN VICARIATUM APOSTOLICUM 
ERIGITUR. 
PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad potiorem vicariatus apostolici dignitatem libentissime provehimus 
praefecturas illas apostolicas, in quibus catholicum nomen impensis Mis- 
sionalium curis insigne, auctore Domino, susceperit incrementum. Quod 
quidem non parum proficere videtur ad christianam plebem utilius ac 

salubrius pascendam et gubernandam. Cum itaque dilectus filius Congre- 
gationis Clericorum Excalceatorum Ss. Crucis et Passionis D. N. Iesu 
Christi Praepositus generalis ab Apostolica Sede expostulaverit, ut praefe- 
ctura apostolica de Shenchow in Sinis, suae Sodalitatis Patribus commissa, ob 
non exiguum fidei incrementum in ea susceptum et peculiaria rerum loci- 
que adiuncta, in vicariatum apostolicum constituatur, Nos, de venerabilium 
fratrum Nostrorum S. R. E. Cardinalium Sacrae Congregationi de Propa- 
ganda Fide praepositorum consilio, praehabito quoque venerabilis fratris 
Celsi Costantini, Archiepiscopi titularis Theodosiopolitani in Arcadia, iam 
in Sinis Delegati Apostolici, favorabili voto, re mature perpensa, oblatis 
precibus annuendum censuimus. Suppleto, igitur, quatenus opus sit, quo- 
rum intersit, vel eorum, qui sua interesse praesumant, consensu, Nos, de 
Apostolicae potestatis plenitudine, praefecturam illam de Shenchow in 
vicariatum apostolicum, eodem servato nomine iisdemque finibus, erigi- 
mus et constituimus, atque eidem, quam supra memoravimus, Congrega- 
tioni ad Nostrum et Apostolicae Sedis benepiacitum concredimus. Novo 
proinde huic vicariatui apostolico eiusque pro tempore Vicariis omnia tri- 
buimus iura, privilegia et potestates, quibus ceteri per orbem vicariatus 
eorumque Vicarii iure communi fruuntur et gaudent; eosque omnibus ad- 
stringimus oneribus et obligationibus, quibus ceteri adstringuntur. 

Quae omnia ut supra disposita et constituta, rata ac valida esse volumus 
et iubemus, contrariis quibuslibet minime obstantibus..Harum vero Litte- 
rarum transumptis aut excerptis, etiam impressis, notarii publici cuiusvis 
manu subscriptis et sigillo alicuius viri in ecclesiastica dignitate vel officio 
constituti munitis, eamdem prorsus volumus haberi fidem, quae hisce prae- 
sentibus haberetur, si ipsaemet exhibitae vel ostensae forent. Nemini vero 
hanc paginam erectionis, constitutionis, concessionis et voluntatis Nostrae 
infringere vel ei contraire liceat; si quis autem ausu temerario hoc atten- 
tare praesumpserit, indignationem omnipotentis Dei et beatorum Aposto- 
lorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
tricesimo quarto, die vicesima octava mensis Maii, Pontificatus Nostri 
anno tertiodecimo. 


Fr. TH. PIUS, O. P., Gard. BOGGIANI =P. Card. FUMASONTI BIONDI 
Cancellarius S. R. E.. S. C. de Propaganda Fide Praef. 


Vincentius Bianchi-Cagliesi, Protonotarius Apostolicus. 
Hector Castelli, Protonotarius Apostolicus. 
Loco +4 Plumbi 
Reg. in Canc. Ap., vol. L, n. 48. - Al. Trussardi. 

XII 
DE UGANDA 


NOVUS VICARIATUS APOSTOLICUS DE RUWENZORI ERIGITUR 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Martyrum sanguinem semen esse christianorum non in prioribus tan- 
tum Ecclesiae aetatibus clarissime patuit, verum etiam per saeculorum 
decursum et nostris etiam temporibus manifesto apparet. Quod quidem in 
Ugandia Africae Centralis regione illa plurium Beatorum Martyrum san- 
guine irrigata et apostolico Patrum Societatis Missionariorum Africae zelo 
concredita, feliciter evenire novimus ac vehementer gratulamur. In ea 
namque ac potissimum in vicariatu apostolico de Uganda, qui territorii 
amplitudine quam maxime patet, fidelium et catechumenorum numerus 
nec non eruditionis caritatisque opera tantum postremis hisce temporibus 
increverunt, ut nequeat vicariatus ille ab uno regi et gubernari Pastore. 
Quapropter, quo fidei christianae incremento et animarum curae melius 
aptiusque illic consulatur, de venerabilium fratrum Nostrorum S. R. E. 
Cardinalium 8S. Congregationi de Propaganda Fide praepositorum consilio, 
a vicariatus de Uganda territorio occidentalem partem, vulgo Western 
Province nuncupatam, distrahere et novum ibi vicariatum erigere cen- 
suimus. Suppleto igitur, quatenus opus sit, quorum interest, vel eorum, 
qui sua interesse praesumant consensu, omnibus mature perpensis, Nos, 
de Apostolicae potestatis plenitudine, a vicariatu apostolico de Uganda 
partem illam seiungimus ac separamus, quae quatuor haec civilia territoria 
complectetur, nempe de Bunyoro, Ankole, Toro et Kigezi; ac novum ex illa 
vicariatum apostolicum de Ruwenzori nuncupandum, erigimus et constitui- 
mus, cuius fines iidem erunt ac praefatorum civilium territoriorum confinia. 
Novum autem vicariatum hune de Ruwenzori dilectis Filiis Societatis, 
quam antea memoravimus, Missionariorum Africae Patribus libenter con- 
credimus. Eidem insuper vicariatui eiusque pro tempore Vicariis Apostolicis 
omnia tribuimus iura privilegia et potestates, quibus ceteri per orbem vi- 
cariatus apostolici eorumque vicarii iure communi fruuntur et gaudent; 
eosque iisdem adstringimus oneribus et obligationibus, quibus ceteri ad- 
stringuntur. 

Quae omnia ut supra disposita et constituta, rata ac valida esse volumus 
et iubemus, contrariis quibuslibet minime obstantibus. Harum vero Litte- 

rarum transumptis aut excerptis etiam impressis, notarii publici cuiusvis 
manu subscriptis ac sigillo alicuius viri in ecclesiastica dignitate vel officio 
constituti munitis, eamdem prorsus volumus fidem haberi, quae hisce prae- 
sentibus tribueretur, si exhibitae vel ostensae forent. Nemini igitur hanc 
paginam erectionis, constitutionis, concessionis et voluntatis Nostrae 
infringere vel ei contraire liceat; si quis vero ausu temerario hoc attentare 
praesumpserit, indignationem Omnipotentis Dei ac Beatorum Apostolo- 
rum Petri et Pauli se noverit incursurum. 

Datum Romae apud Sanctum Petrum, anno Domini millesimo nongen- 
tesimo tricesimo quarto, die vicesima octava mensis Maii, Pontificatus 
Nostri anno tertiodecimo. 


Fr. TH. PIUS, O. P., Card. BOGGIANI ‘P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Dominicus Spolverini, Archiep. Lariss., Prot. Apostolicus. 
Vincentius Bianchi-Cagliesi, Protonotarius Apostolicus. 


Loco +4 Plumbi 


Reg. in Canc. Ap., vol. L, n. 46. - Al. Trussardi. 

ACTA SS, CONGREGATIONUM 
SACRA CONGREGATIO CONSISTORIALIS 


I 


BEATISSIMAE VIRGINIS MARIAE A 8S.MO ROSARIO 
SEU POMPEIANA 


DE MUTATIONE PRAELATURAE «NULLIUS» FINIUM 


DECRETUM 


Praelatura nullius B. Virginis Mariae a Ssmo Rosario seu Pompeiana 
praeclarissima est tum Mariani cultus observantia ac fervore, tum prae- 
stantia operum religionis, quae sub protectione ac veluti sub oculis Dei- 
parae aluntur et provehuntur, tum etiam Christifidelium frequentia qui, 
ob peculiarem erga Beatam Mariam Virginem a Ssmho Rosario devotionem, 
ad eius Basilicam undique veneraturi accedunt. Ut autem memorata Prae- 
latura, inclusa nune Marialibus Aedibus et adnexis Operibus, congruum 
aptumque habeat externum territorium, quo uberius vita religiosa ibidem 
explicari valeat, utque fideles qui in civitate Pompeiana, vel prope conti- 
nens Sanctuarium incolunt illudque frequentant atque a Sede propriae 
dioecesis dissiti exstant, pro ipsorum bono ac commodo sub spirituali 
regimine ac iurisdictione eiusdem Praelaturae maneant, Ssmus Dominus 
Noster Pius Div. Prov. Pp. XI, re maturo consilio perpensa, peroppor- 
tunum duxit, dum industriosa modo impenditur opera ad Basilicam 
B. M. Virginis affabre amplificandam, ambitum quoque Praelaturae esse 
dilatandum: cernens id et in maiorem Genitricis Dei gloriam et in fidelium 
utilitatem cessurum. Quare, Apostolicae potestatis plenitudine ac sup- 
pleto, quatenus opus sit, quorum intersit eorumve qui sua interesse prae- 
sumant consensu, praesenti Consistoriali Decreto statuit, ut Praelatura 
Pompeiana his, qui sequuntur, circumscribatur limitibus: ad orientem 
a via Sarnelli et via Crapolla; ad meridiem a canale Bottaro, via Asto- 
lella, cursu fluminis Sarno, ac dein canale Fontanelle et alveo eiusdem 
nominis; ad occidentem ab extrema parte alvei Fontanelle, alveo Bonifica 

del Sarno, via S. Antonio et via Ponte Zappello; ad septentrionem a via 
Casone Grotta et via Sarnelli. Territorium itaque supra descriptum a 
respectivis dioecesibus Nolana et Castri Maris, ad quas ex parte hactenus 
pertinuit, plene ac perpetuo dismembretur, idemque posthac territorium 
praefatae Praelaturae esto. Decrevit insuper Sanctitas Sua ut Pontificium 
Sanctuarium Pompeianum, quod Constitutione Apostolica « Beatissimae 
Virginis », die 8 Maii 1926 edita, praefatae Praelaturae attributum fuit, 
eidem, sicut antea, coniunctum remaneat, distinctam tamen retinens 
iuridicam personalitatem; illudque, una cum adnexis Operibus, Praelatus 
nullius Pompeianus tam in spiritualibus quam in temporalibus admini- 
strabit sub immediata dependentia Sanctae Sedis. 

Ad haec exsecutioni mandanda, eadem Sanctitas Sua deputare dignata 
est Exchum P. D. Antonium Anastasium Rossi, Patriarcham Constanti- 
nopolitanum et Praelatum memoratae Praelaturae, eidem tribuens neces- 
sarias et opportunas facultates, etiam subdelegandi, ad effectum de quo 
agitur, quamlibet personam in dignitate ecclesiastica constitutam; facto 
onere transmittendi quam primum ad hance S. Congregationem authen- 
ticum exemplar actus peractae exsecutionis. Contrariis quibusvis non 
obstantibus. 

Datum Romae, ex Aedibus S. Congregationis Consistorialis, die 8 Maii 
anni 1935. 


Fr. R. ©. Card. Rossi, a Secretis. 
L. S. 


V. Santoro, Adsessor. 


II 
PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 

25 Aprilis 1935. — Titulari episcopali ecclesiae Tiniensi praefecit R. P. 
Iosephum Philippe, Superiorem generalem Congregationis sacerdotum a 
S. C. I., quem constituit Coadiutorem cum iure futurae successionis Exc. 
P. D. Petri Nommesch, Episcopi Luxemburgensis. 

1 Maiti. — Cathedrali ecclesiae Tirasonensi Exc. P. D. Nicanorem Mu- 


tiloa, hactenus Episcopum Tit. Hieropolitanum; 
— Cathedrali ecclesiae Oxomensi R. D. Thomam Gutierrez Diez, cano- 
nicum cathedralis ecclesiae Palentinae; 

1 Mati. — Cathedrali ecclesiae Mondoniensi R. D. Benjamin De Arriba 
Castro, canonicum cathedralis ecclesiae Matritensis; 

— Cathedrali ecclesiae Almeriensi R. D. Didacum Ventaja Milén, 
canonicum Sacri Montis Granatensis; 

— Cathedrali ecclesiae Cauriensi R. P. Franciscum Barbado Viejo, 
Ordinis Praedicatorum. 

5 Maii. — Titulari archiepiscopali ecclesiae Dercensi KR. D. Henricum 
Montalbetti, canonicum ad honorem metropolitanae ecclesiae Mediolanen- 
sis, quem constituit Coadiutorem cum iure successionis Exc. P. D. Coe- 
lestini Endrici, Archiepiscopi Tridentini. 

— Cathedrali ecclesiae Anglonensi-Tursiensi Exc. P. D. Laurentium 
Iacobum Inglese, hactenus Episcopum Candiensem; 

— Cathedrali ecclesiae Andriensi R. D. Paulum Rostagno, praeposi- 
tum-parochum oppidi Casalgrasso in archidioecesi Taurinensi; 

— Cathedrali ecclesiae Alatrinae R. D. Eduardum Facchini, rectorem 
Collegii episcopalis Sorani; 

— Cathedrali ecclesiae Nolanae R. P. Michaélem Raphaélem Camer- 
lengo, O. Fr. M. 

11 Mati. — Titulari episcopali ecclesiae Arycandensi R. D. Annuntia- 
tum Serafini, parochum 8. Iosephi in civitate La Plata, quem constituit 
Auxiliarem Exc. P. D. Francisci Alberti, Archiepiscopi de Plata. 

18 Mati. — Titulari episcopali ecclesiae Nisenae in Lycia R. D. Tho- 
mam Me Laughlin, quem deputavit Auxiliarem Exc. P. D. Thomae Iose- 
phi Walsh, Episcopi Novarcensis. 

21 Maiti. — Cathedrali ecclesiae Seniensi, cum administratione perpe- 
tua dioecesis Modrussensis, R. D. Victorem Buri¢, professorem in Se- 
minario Seniensi. 

29 Maiti. — Cathedrali ecclesiae Lingonensi R. D. Georgium Choquet, 
Vicarium Generalem Parisiensem; 

— Cathedrali ecclesiae Bellicensi R. D. Amadaeum Maisunobe, recto- 
rem Maioris Seminarii 8. Flori; 

— Cathedrali ecclesiae Montis Albani R. D. Eliam Durand, parochum 
decanum in Archidioecesi Albiensi; 

— Cathedrali ecclesiae Ambianensi R. D. Lucianum Martin, paro- 


chum in civitate Nanceiensi. 

1 Iunii. — Cathedrali ecclesiae de Santos R. D. Paulum Tarsensem 
Campos, parochum in civitate S. Pauli in Brasilia. 

8 Iunii. — Cathedrali ecclesiae Barrensi R. D. Rodulphum de Oliveira 
Penna, parochum oppidi Entre Rios, in archidioecesi Mariannensi. 

11 Iunii. — Praelaturae nullius S. Luciae, cum ecclesia cathedrali 

Pactensi ad personam unitae, Exe. P. D. Antonium Mantiero, Episco- 
pum Pactensem. 

15 Iunii. — Cathedralibus ecclesiis Maceratensi et Tolentinae, invicem 
perpetuo unitis, Exe. P. D. Dominicum Argnani, hactenus Episcopum 
Conversanensem. 


DESIGNATIO ORDINARII PRO APPELLATIONE 


Excmus P. D. Firminus Lafitte, Archiepiscopus Cordubensis, ad nor- . 
mam can. 1594, § 2, designavit pro appellatione in secunda instantia tri- 
bunal Ordinarii de Rio Cuarto. 

Sacra Congregatio Consistorialis praefatam designationem, die 29 Apri- 
lis 1935, approbare dignata est. 


IV 
DESIGNATIO METROPOLITANI PRO CONCILIO PROVINCIALI 


Execmi ac Revmi Domini: Edvinus Byrne, Episcopus 8. Ioannis Porto- 
ricensis, et Aloisius Willinger, Episcopus Poncensis, Sanctae Sedi immediate 
subiecti, iuxta can. 285 Codicis iuris canonici, designarunt Metropolitam 
8. Christophori de Habana, cuius Concilio provinciali intersint. 

Quam designationem Sacra Congregatio Consistorialis approbare di- 
gnata est die 20 Februarii 1935. 


agi 

SACRA CONGREGATIO PRO ECCLESIA ORIENTALI 


MONITUM 


Sacerdos Ioseph Naayem, e dioecesi Amidensi Chaldaeorum, absque 
debita licentia Sacrae Congregationis pro Ecclesia Orientali extra patriar- 
chatum suum adhuc commoratur, per varias dioeceses Americae Septen- 
trionalis pervagando. 

Ad normam Decreti « Non raro accidit » editi a Sacra Congregatione 
pro Ecclesia Orientali die 2 Ianuarii a. 1930, locorum Ordinarii praefatum 
sacerdotem ad Missae celebrationem ne admittant. 


SACRA CONGREGATIO RITUUM 


ROMANA sev IANUEN. 


CANONIZATIONIS B. PAULAE FRASSINETTI, VIRGINIS FUNDATRICIS CONGREGA- 
TIONIS SORORUM A S. DOROTHEA. 


SUPER DUBIO 


An signanda sit Commissio reassumptionis Causae Canonizationis praedictae 
Beatae in casu et ad effectum de quo agitur. 


Beatae Paulae Frassinetti tanta erat cum divina Voluntate consensio, 
ut summum gaudium in ea adimplenda poneret, dicere solita: Dei Voluntas 
paradisus meus. Generosam Famulam suam Dominus, iustus et magnificus 
retributor, non solum caelesti praemio iam coronavit, quod beatificationis 
honoribus die 8 Iunii anno 1930 cumulavit, sed et videtur ulteriori gloria 
in terris quoque munificentius eam extollere velle, novis eius interventione 
patratis, uti fertur, signis. 

Quapropter postulatoriae litterae Sanctissimo Domino Nostro porre- 
ctae sunt, ut eiusdem Beatae canonizationis causa apud Sacram hance 
Congregationem resumi queat, inter quas recensentur eae quae datae sunt 
ab Emo et Rmo Cardinali Maiori Paenitentiario et ab Emo et Rmo Cardi- 

nali Archiepiscopo Ianuensi, a Praeposito Generali 8. I. et a Generali Anti- 
stita Congregationis Sororum a S. Dorothea, a Beata fundatae. 

Instante itaque Rmo P. Carolo Miccinelli S. I., causae huius postulatore, 
in Ordinario 8. R. C. coetu die 2 mensis huius habito, Emus ac Rmhus 
D. Cardinalis Alexander Verde, Causae Ponens seu Relator, dubium pro- 
posuit discutiendum: An signanda sit Commissio reassumptionis Causae 
praedictae Beatae in casu et ad effectum, de quo agitur. Emi ac Rmi PP. Car- 
dinales sacris tuendis ritibus praepositi, omnibus perpensis, audito quoque 
R. P. D. Salvatore Natucci, Fidei Promotore Generali, rescribere censue- 
runt: Affirmative seu signandam esse Commissionem reassumptionis Causae 
Canonizationis B. Paulae Frassinetti, Virginis, si Sanctissimo placuerit. 

Facta autem subsignata die Ssho D. N. Pio Papae XI a subscripto 
Cardinali Praefecto, relatione, Sanctitas Sua Rescriptum Sacrae Congre- 
gationis ratum habens, propria manu Commissionem Reassumptionis 
Causae Canonizationis Beatae Paulae Frassinetti, Virginis, signare di- 
gnata est. 

Datum Romae, die 10 Aprilis a. D. 1935. 


C. Card. LAURENTI, Praefectus. 
L. &S. 


A. Carinci, Secretarius. 


: 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


VISITATIO AUGUSTI SACRAMENTI, IN SACRO SEPULCRO — QUOD VOCANT — 
RECONDITI PER BIDUUM MAIORIS HEBDOMADAE, PECULIARIBUS INDUL- 
GENTIIS DITATUR. 


DECRETUM 


Adnexas pio XL Horarum exercitio peculiares indulgentias ad visita- 
tionem Eucharistici Sacramenti, in sacro Sepulero (ut aiunt) reconditi 
per biduum Maioris Hebdomadae, munifice extendens, Ssmus D. N. 
Pius div. Prov. Pp. XI, in audientia infrascripto Cardinali Maiori suo 
Paenitentiario die 13 Aprilis vertentis anni impertita, benigne largiri 
dignatus est ut omnes et singuli utriusque sexus fideles, qui ineffabile 
sacrae Eucharistiae Sacramentum praefato tempore, in memoriam primae 
Eius institutionis publicae adorationi singulari ritu solemniter expositum, 
devote visitaverint et quinquies Pater, Ave et Gloria ad debitas ob ma- 
ximum eiusmodi beneficium grates agendas, atque etiam una vice ad 
mentem Summi Pontificis saltem contrito corde recitaverint, partialem 
quindecim annorum indulgentiam toties quoties, plenariam vero semel 
una et altera die, additis confessione et sacra Communione, lucrari valeant. 
Praesenti absque ulla Apostolicarum in forma brevi Litterarum expedi- 
tione in perpetuum valituro et contrariis quibuslibet non obstantibus. 

Datum Romae, ex aedibus S. Paenitentiariae Ap., die 20 Maii 1935. 


L. Card. LAuRI, Paenitentiarius Maior. 
L. 


8S. Luzio, Regens. 


i 

DIARIUM ROMANAE CURIAE 


SACRA CONGREGAZIONE DEI RITI 


Martedi, 28 Maggio 1935, nel Palazzo Apostolico Vaticano, dinanzi all’au- 
gusta presenza del S. Padre, si é tenuta Ja Congregazione Generale dei Sacri 
Riti, nella quale gli Emi e Revmi Signori Cardinali, i Revmi Prelati ed i 
Consultori teologi, componenti la medesima, hanno discusso e dato il loro 
voto sul dubbio delle virti in grado eroico nella causa di Beatificazione e 
Canonizzazione della Serva di Dio Gioacchina de Vedruna, vedova de Mas, 
fondatrice dell'Istituto delle Carmelitane della Carita. 


Martedi, 4 Giugno 1935, presso l’Emo e Reviho Signor Cardinale Raf- 
faele Carlo Rossi, Ponente della Causa di Beatificazione e Canonizzazione del 
Ven. Servo di Dio Domenico della Madre di Dio, Sacerdote professo della 
Congregazione dei Chierici Scalzi della Sstha Croce e Passione di N.S. G. C., 
si é tenuta la Congregazione dei Sacri Riti Antepreparatoria, nella quale, dai 
Revmi Prelati Officiali e dai Consultori teologi della medesima, si é discusso 
il dubbio sopra l’eroismo delle virtti esercitate dallo stesso Ven. Servo di Dio. 


Martedi, 18 Giugno 1935, nel Palazzo Apostolico Vaticano, con l’intervento 
degli Emi e Revmi Signori Cardinali, e col voto dei Revmi Prelati Officiali 
e dei Consultori teologi, componenti la Sacra Congregazione dei Riti, si é te- 
nuta la Congregazione Preparatoria per discutere il dubbio sopra l’eroismo 
delle virtti esercitate dal Ven. Servo di Dio Placido Baccher, Sacerdote seco- 
lare, del II1 Ordine di S. Domenico, nonché Ja Riassunzione della Causa di 
Canonizzazione del B. Giuseppe Pignatelli, Sacerdote professo dalla Compa- 


gnia di Gesi. 


Martedi, 25 Giugno 1935, nel Palazzo Apostolico Vaticano, dinanzi all’au- 
gusta presenza del S. Padre, si é tenuta la Congregazione Generale dei Sacri 
Riti, nella quale gli Emi e Revmhi Signori Cardinali, i Revmi Prelati ed i Con- 
sultori teologi, componenti la medesima, hanno discusso e dato il loro voto 
sul dubbio delle virtii in grado eroico nella causa di Beatificazione e Cano- 
nizzazione del Ven. Servo di Dio Vito Michele di Netta, Sacerdote professo 
della Congregazione del Santissimo Redentore. 


SEGRETERIA DI STATO 


NOMINE 


Con Biglietti della Segreteria di Stato, il S. Padre Pio XI, felicemente re- 

gnante, si é degnato di nominare: 

28 Marzo 1935. L’Emo e Revmo Signor Cardinale Francesco Marchetti Sel- 
vaggiani, Membro della Commissione Pontificia 
per linterpretazione autentica del Codice di di- 
ritto canonico. 

» » »  [l Revmho P. Filippo Maroto, Superiore generale dei Mis- 
sionari Figli del Cuore [mmacolato di Maria, 
Consultore della suddetta Pontificia Commissione. 

17 Aprile » Il Revmo P. Maestro Pietro Gagnor, O. P., Consultore della 
S. Congregazione de Propaganda Fide. 

21 Maggio » e Revmho Monsig. Filippo Giobbe, Direttore degli 

Camerieri Segreti Soprannumerari di S. S.: 


1 Febbraio 1934. Monsig. Valentino Gadowski, della diocesi di Tarnovia. 

7 Aprile » Monsig. Tommaso Wioch, della medesima diocesi. 

» > »  Monsig. Giacomo Stanczykiewicz, della medesima diocesi. 
12 » » Monsig. Michele Rec, della medesima diocesi. 

3 Maggie » Monsig. Andrea Mucha, della medesima diocesi. 

6 Settembre » Monsig. Guglielmo Arnold, della diocesi di Ribeirao Preto. 


20 » »  Monsig. Alessandro Syski, della diocesi di Luceoria. 
27 » »  Monsig. Giuseppe Stachyrak, della diocesi di Premislia 
dei Latini. 


28 Febbraio 1935. Monsig. Luigi Fausti, dell’archidiocesi di Spoleto. 
7 Marzo » Monsig. Alessandro Donini, della diocesi di Recanati e 


Loreto. 
» > » Monsig. Antonio Fadda, dell’archidiocesi di Sassari. 
20 » »  Monsig. Olivo Connelli, dell’archidiocesi di Udine. 
4 Aprile » Monsig. Angelo Arezzi, dell’archidiocesi di Siracusa. 
11 » » Monsig. Metodio Kuban, dell’archidiocesi di Praga. 
» » »  Monsig. Carlo Heinemann, dell’archidiocesi di Colonia. 
» > »  Monsig. Luigi Punzolo, della diocesi di Pozzuoli. 
18 » »  Monsig. Guglielmo Kissling, della diocesi di Basilea e Lu- 
gano. 
> » » Monsig. Mario Conti, della diocesi di Fidenza. 
+ - »  Monsig. Alfredo Heinzler, della diocesi di Rockford. 


Monsig. Guglielmo Mc Mielan, della medesima diocesi. 

Aprile 1935. Monsig. Carlo Nix, della medesima diocesi. 

9 Maggio » Monsig. Giovanni Antonio R. Villasante, dell’archidiocesi 
di Santiago di Compostella. 

» Monsig. Francesco Bernardo G. Frencken, della diocesi di 

Breda. 


Camerieri Segreti di Spada e Cappa Soprannumerarii di S. S.: 


15 Dicembre 1928. Sig. conte Guido Palagi del Palagio, dell’archidiocesi di 
Firenze. 

28 Novembre 1933. Sig. conte Carlo Adalberlo Pustowski, della diocesi di 
Pinsk. 

28 Dicembre » Sig. conte Carlo Niezabytowski, della medesima diocesi. 

1 Marzo 1934. Sig. Stanislao Starowieyski, della diocesi di Lublino. 

12 Aprile » Sig. Eugenio Ptoski, della diocesi di Plock. 

17 » » Sig. Vitoldo Krzetowski, della medesima diocesi. 


Camerieri d’Onore in abito paonazzo di S. S.: 


28 Giugno 1934. Monsig. Giovanni Farinon, della diocesi di Santa Maria. 
» » »  Monsig. Mario Deluy, della medesima diocesi. 

9 Agosto » Monsig. Romano Duchiewicz, della diocesi di Tarnovia. 
24 Gennaio 1935. Monsig. Urbano Carvalho, della diocesi di Pesqueira. 

4 Aprile » ‘Monsig. Giacomo Gavassino, della diocesi di Iglesias. 


18 - » Monsig. Rodolfo Schoiber, della diocesi di Sant’Ippolito. 
»  Monsig. Giovanni Pfliigl, della medesima diocesi. 
» » » Monsig. Tommaso Chromy, dell’archidiocesi di Olomouc. 


Camerieri d’Onore di Spada e Cappa Soprannumerarii di S. S.: 


13 Dicembre 1934. Sig. Giovanni Gallivan, dell’archidiocesi di Panama. 

24 Gennaio 1935. Sig. Giorgio Jezierski, della diocesi di Luceoria. 

18 Aprile » Sig. Leone Gunnar Garth-Griiner, del Vicariato Apostolico 
di Danimarea. 


Cappellani d’Onore extra Urbem di S. S.: 


20 Dicembre 1934. Monsig. Casimiro Sokolowski, della diocesi di Luceoria. 
18 Aprile 1935. Monsig. Francesco Klaas; della diocesi di Gurk. 

» 5 »  Monsig. Giuseppe Egerbacher, della medesima diocesi. 
» »  Monsig. Giuseppe Auernig, della medesima diocesi. 


TRACTATUS CANONICUS DE MATRIMONIO 
cura et studio PETRI Card. GASPARRI concinnatus, Editio nova ad 
mentem Codicis I. C.~ Vol J, pp. 472 - Vol. Il, cum allegatis, pp. 620. 


ENCHIRIDION BIBLICUM Documenta ecclesiastica 
Sacram Scripturam spectantia. Auctoritale Pontificiae Commis- 
sionis de re Biblica edita. . . . 

Linteo anglico contectum cum ‘titulo aureo . 


NB. - Seminariis et Religiosis Communitatibus, pro derto numero 
ewemplarium, inminutio pretii conceditur. 


SYNODUS DIOECESANA CLAVARENSIS 


TERTIA in Cathedrali Basilica B. M. V. de Horto ab Ilino 
et Revmo D. Episcopo AMADEO CASABONA habita diebus XVIl- 
XIX Octobris MCMXXXIIL. — In-8°, pp. xxxu-204 . . 


VITA DI NOSTRO SIGNORE GESU CRISTO 


SECONDO GLI EVANGELI. Un vol, in-18, di pp. xv1-486, 
adorno di 27 artistiche illustrazioni.- Roma, Pia Societa di San Giro- 
lamo per la diffusione dei Santi Vangeli im lialia. In brochure . . 


PROPRIUM MISSARUM pro Clero Almae Urbis ojusque 


districtu. In rosso-nero, nuova edizione per messali in-8° ed in-4°, 1934 


bratas, sive celebrandas. Redactus lingua latina, linteo eat reli- 


PRAELECTIONES IURIS CANONICL. Tomus I. 
Libri. et Codicis Iuris Canonici (Manuscripti instar), OzsTERLE 
_P. Gerarpus, O. S. B., dr. I. C., Consultor S. C. de Sacramentis, Pro- 
fessor institutionum I. C. in Collegio internationali S. Anselmi de 
Urbe. - In-8°, pp. 390 . 


P. losepH Bauestri, M., 0. E.S. A., Pont. Commiss. Bibl. Consultor. 
BIBLICAE INTRODUCTIONIS GENERALIS ELEMENTA. Typis Po- 
lyglottis Vaticanis 1932.. In-8° grande, pp. viul-546. Volumen quattuor 
partibus coalescens: I. De Textu Vet. et Nov. Testamenti. aah De 
Canone. III. De inspiratione. 1V. De Hermeneutica 


Sacra ConereGatio pe SACRAMENTIS. INSTRUCTIO ad Rmos locorum 
Ordinarios de scrutinio alumnorum vin antequam ad 
ordines promoveantur. Pp. 16 . | 


DECLARATIO propria manu subscribenda a Candidatis in staivite Sa: 
cris Ordinibus suscipiendis, iuramento coram Ordinario praestito. 
Mezzo foglio, carta ottima. 

Copie 10. 
Copie 100. 


Sacra Conerecatio pe Reviciosis. INSTRUCTIO ad supremos Religio- 
num et Societatum clericalium Moderatores: De formatione clericali 
et religiosa alumnorum ad‘ sacerdotium vocatorum, deque scrutinio 
ante Ordinum susceptionem - 1.- vane 
pp. 8 e copertina, carta greve. . . 


‘FORMULA IURISIURANDI praescripta pro alumnis religiosis ad sacer: 
dotium vocatis. Mezzo foglio, carta ottima. 


~ 

J. B. FREY 
RECTEUR DU SEMINAIRE PONTIFICAL FRANCAIS 


LETTRES ET ALLOCUTIONS PONTIFICALES 


Librairie Vaticane, 1935. — Grand in-8° de 158 pages, richement illustré, contenant tous les 
‘documents pontificaux concernant le Séminaire Francais depuis sa fondation neg en geen Sony 
ainsi que de nombreuses Allocutions adressées par les Souverains Pontifes aux éléves du Sémi- 
naire dans les audiences spéciales. L’ouvrage s’ouvre sur une Lettre-Préface de S. Em. le Car- 
dlinal Bisleti, Préfet de la S. Congr. des Séminaires et Universités, et il vient d’étre honoré 
d’une trés belle Lettre de S. Em. le Cardinal Pacelli. A cause des lumineux enseignements 
qui abondent dans ces documents, c’est un ouvrage particuliérement utile 4 tous ceux 
s‘occupent de formation ecclésiastique. 


Romae L. 18— §Italiae L. 19,50 Apud Exteros L. 23 — 


ORDO DIVINI OFFICII recitandi sacrique peragendi 


iuxta kalendarium Universalis Ecclesiae pro anno Domini 1936. 


Editio diligentissime revisa, perutilibus additionibus aucta singulis diebus, et com- 
posita iuxta novissimas editiones Missalis ac Breviarii Romani atque decreta S. R. C. 


Romae L. 2,10 In Italia L. 2,30 Apud exteros L. 2,60 


STATISTICA CON CENNI STORICI DELLA GERARCHIA 
E DEI FEDELI DI RITO ORIENTALE 


Ad habendam notitiam syntheticam ac simul plenam de Oriente catholico, hoc volumen 
prorsus necessarium est. . 

Non tantum notitiae numericae de Oriente catholico in.eo continentur; sed de singulis Eccle- 
siis ritus orientalis, origo, progressus, status et conspectus historicus perbelle exponuntur. 

Manuale rea est hic liber, qui paginis 576 constat; idcirco omnibus, praesertim ecclesia- 
sticis viris, qui rerum orientalium cognitionem acquirere cupiunt, valde utilis. 


In brochure Lib. 18 — 
Huic pretio adiungendum pretium vecturae: 
Italia Lib. 1,50 . Estero Lib. 4— 


COLLECTIO PRECUM PIORUMQUE OPERUM 


quibus Romani Pontifices in favorem omnium christifidelium aut 
quorumdam coetuum personarum Indulgentias adnexuerunt ab 
anno 1899 ad 1928, Editio in-18°, pp. x11-480, linteo anglico contectum, 


Massim1 Mons. Massmxo. LA NOSTRA FEDE. Le basi e la sintesi del 
Domma Cattolico, Quarta edizione, in-120, PP. 
Esposizione breve e chiara della dottrina cattolica per le persone colte. 


GRAMMATICA ANALITICA DELLA LINGUA 


TIGRAY del P. Mavro.da Leonessa, Missionario Apostolico 
Cappuccino, con prefazione del P. G. Schmidt e con introduzione del 
Comm. C. Conti-Rossini (Prefazione, Introduzione, Fonetica, Mor- 
fologia, Sintassi semplice, Sintassi delle proposizioni, Esercizi). 
Volume di pp. x-296 (cm. 18X25'/,) carta ben satinata. . . . . 44,50 46— 

